
M an har et stand- 
punkt til man 
tager et nyt. 

I mit lille jubilæ- 
umstillæg til Obskuriøst num- 
mer 4, Et år med Obskuriøst, 

fastslog jeg, med henvisning til 
en særlig fordelagtig trykkeriaf- 
tale, at der ingen planer var om 
at ændre på bladets beskedne 
sidetal. Allerede en måned 
senere må jeg imidlertid ind- 
rømme overfor læseren, at det 
har vist sig vanskeligheder ved 
bemeldte aftale. Jeg har derfor 
som nytårsfortsæt besluttet, at 
forsøge en radikalt anderledes 
lancering af Obskuriøst. Det 
næste nummer som udkommer 
til marts/april vil være på 48 
sider, i sort/hvid offset tryk og 
et noget større oplag end de 
hidtidige 60-70 eksemplarer pr. 
gang. 

Pengene til projektet er skaffet, 
men for at det ikke skal blive 
alt for underskudsgivende, må 
læseren indstille sig på en 
hævet pris for bladet. Det vil 


sikkert medfører sure miner hos 
enkelte - selv med den nuvæ- 
rende lave pris af 30 kroner har 
jeg været ude for klynkehove- 
der som forsøgte at nasse sig til 
et gratis eksemplar, men kvali- 
tet koster nu en gang og hvis 
du ikke gider købe mit blad, så 
rend og hop! 

Obskuriøst er et blad om over- 
sete eller glemte værker inden- 
for film, musik, tegneserier m.v. 
som henvender sig til fetichistis- 
ke feinschmeckere ud i det 
obskure og kuriøse. Den redak- 
tionelle linje fra tidligere numre 
fortsættes altså; dog, hvor fokus 
hidtil mest har været på film, 
finjusteres optikken til i højere 
grad at inkludere andre kultur- 
fænomener. Det betyder bl.a., 
at jeg skal ud i byen og finde 
flere skribenter. Kender du 
nogen som har lyst til at skrive 
for bladet kan jeg kontaktes på 
info@cultmovies.dk . 

En del materiale ligger allerede 
klar til tryk eller er under udar- 
bejdelse. Caspar Vang afslutter 


sin Quatermass artikel, begyndt 
i nummer 4. Redaktionens 
mand i Australien, Ayman Ko le, 
nys hjemkommet fra et ferieop- 
hold i Istanbul, har kastet sig 
over et stort portræt af tyrkisk 
films mest elskede skurk, Erol 
Tas. Dansk filmundergrunds 
grand o Id man Lars von Hegnet 
bidrager senzationelt med en 
artikel om... ja, det må ind til 
videre forblive en hemmelig- 
hed. Et af bladets temaer bliver 
økohorror, den hæderkronede 
genre af "naturen hævner sig" 
film om ondsindede, muterede 
kæmpeblæksprutter og ditto 
myrer, dræberregnorme, frøer, 
rotter og deslige. På næste side 
kan du læse en lille smagsprøve: 
Jesper Moerchs anmeldelse af 
Rotternes hævn. Selv vil jeg 
bl.a. anmelde en stak Hammer 
Horror film på DVD og fortælle 
mere om The Mysterious 
Island of Captain Nemo (se 
også de følgende sider). 

Selvom køreplanen for bladet 
således skulle være i orden kan 
man meget vel forestille sig, at 


der indtræffer forsinkelser 
under vejs. For at fastholde 
læserkontakten vil jeg derfor, 
når ånden er over mig, produce- 
re småskrifter som det du sidder 
med nu og sende dem ud til 
særligt udvalgte. Evt. ekstra 
eksemplarer vil kunne rekvireres 
fra redaktionen så længe lager 
haves ved indsendelse af fran- 
keret svarkuvert. Et lidt specielt 
koncept, javist, utvivlsomt i kon- 
flikt med diverse konventioner 
for hvad man kan kræve af et 
seriøst blad - men det må jeg jo 
så leve med. 

Godt nytår, kære læser. Husk 
også at læse min nytårs' bagtale' 
og så mødes vi igen til foråret i 

Jeg så denne film første gang i 
starten af firserne, da jeg var 
ung og filmisk uvidende, og 
husker den som morderligt godt 
lavet. Jeg har længe glædet mig 
til at gense den. Et par minutter 
inde går det imidlertid op for 
mig, at min hukommelse må 
have ikke så lidt tilfælles med 
en standard andalusisk tesi, for 
her er absolut ikke tale om ekvi- 
librisme udi kunsten "at føre 
folk bag lyset ved hjælp af 
uhyre snedige og overbevisen- 
de illusioner"! Alligevel er de 84 
minutter nu langtfra spildt. 
Rotternes Hævn er løst base- 
ret på H.G. Wells' roman "Food 
ofthe Gods", og instruktør 
Gordon har filmatiseret denne 
del af romanen tidligere som 
Village of the Giants. 


Tre venner - to football-spillere 
og en reklamemand tager på 
hvad de forventer er en afslap- 
pende ferie på landet. Næsten 
omgående angribes de af enor- 
me hvepse, bier og høns(Q. 

Efter mødet med en lokal, 
bibelglad ældre dame - med et 
ladt haglgevær og køkkenvas- 
ken fuld af døde larver på stør- 
relse med spegepølser - bliver 
det klart at alt det lokale dyreliv 
har spist af en ukendt, tyk, gul- 
lig substans, der pibler op ad 
jorden, og derved er vokset til 
mastodontiske proportioner. 
Andre ferierende kommer til, 
og snart har vi en klassisk sam- 
ling arketyper til kamp mod 
naturens bersærkergang; et par 
"jocks" - helte der har styr på 
tingene, en bibeljockey, en skru- 
pelløs forretningsmand, der 
straks fylder vokse-stadset på 
glas for at sælge det, og en høj- 
gravid ung pige, der er kærester 
med en kværulantisk piveskid. 
Og så kommer rotterne. 
Hundredvis af sultne rotter, hur- 
tige og glubske, og på størrelse 
med pantere. Et par af de mere 
usympatiske hovedpersoner må 
(naturligvis) lade livet, men vore 
helte holder ud. Man sætter 
strøm til et trådhegn, og barri- 
kaderer sig i et bjælkehus, men 
rotterne trænger igennem. Den 
efterhånden desperate bande 
smadrer en dæmning, så flod- 
vandet ledes hen til bjælkehu- 
set. Man kæmper sig op på 
taget, og holder rotterne stang- 
en med økser og geværer, mens 


flodvandet stiger stadig højere. 
Gruppens mest velbevandrede 
udi gnaveranatomi ved godt at 
almindelige rotter kan svømme, 
men han minder om at det vel 
at mærke er rotter på 300 
gram. Rotter på 100+ kilo skal 
lære det helt forfra, og ganske 
rigtigt - floden drukner snart 
alle skadedyrene, og alt ender 
godt. Eller gør det? De sidste 
billeder viser et par glas med 
vokseværk-remouladen, der 
føres med flodvandet videre til 
nogle marker med græssende 
køer. Køer der bliver malket. 
Mælk der købes i supermarke- 
der. Børn der drikker mælken. 
Moder Jord tager hævn for al 
forureningen... 

Rotternes Hævn er ofte blevet 
hånet for elendige effekter, 
men de er faktisk ikke så dårli- 
ge endda. Scenerne hvor rotter- 
ne kravler rundt på huset og en 
winnebago virker glimrende, 
pga. nogle ualmindeligt overbe- 
visende miniaturer. Der er brugt 
rigtige levende rotter i næsten 
alle scener, og ved hjælp af 
"foræd perspective" og diverse 
snedige fotografiske effekter, 
virker kæmperotterne 100% 
overbevisende, når de er i 
samme billede som skuespiller- 
ne. Målestoksforholdet mellem 
rotter og skuespillere er omhyg- 
geligt tilpasset i alle scener. 
Specielt er der en vellykket 
scene, hvor en af rotterne 
trænger gennem et køkkenvin- 
due, og den ældre dame hug- 
ger ud efter dens hoved med en 


HAMMER DVD NYT 

Det spanske filmselskab Manga 
Films (se www.mangafilms.es 
for mere info) har udsendt en 
"Hammer Collection" serie på 
20 DVD titler. De titler jeg 
nærede størst forventning til 
var to personlige favoritter, 
nemlig Captain Kronos: 
Vampire Hunter (1973) og 
Frankenstein and the 
Monster from Hell (1974), i 
mange år kun tilgængelige 
uklippet på sjældne europæiske 
videoudgivelser. 

Begge udgivelser indeholder en 
del ekstra materiale. Ud over de 
efterhånden obligatoriske fil- 
mografier og still gallerier med- 
følger en episode af World of 
Hammer plus den respektive 
originale biograftrailer (Kronos 
i fullscreen, Frankenstein 

widescreen). Man kan vælge 
mellem spansk og engelsk tale 
samt spanske,portugiske eller 
ingen undertekster. Ved valg af 
engelsk tale til filmene påføres 
tvungne spanske undertekster 
som dog ved et behændigt 
fjernbetjeningstrick kan omgås. 


Man skal bare gå ind i menuen 
igen, vælge ingen undertekster, 
genstarte og så skulle der være 
engelsk tale uden undertekster. 

Captain Kronos: Vampire 
Hunter præsenteres for første 
gang i widescreen format og 



kødøkse. Alt i scenen virker per- 
fekt, og intet afslører hvordan 
effekten er opnået. Det eneste 
man ikke kan snyde med ved 
miniaturearbejde er vand. 
Vanddråber og bølger ser ALTID 
for store ud, og afslører effek- 
terne. Der er mange "nærkamp- 
scener" hvor man har brugt 
model-rotte- og hønsehoveder, 
men disse scener er ret godt 
klippet, og eventuelle mangler 
ved effektarbejdet reddes hjem 
i klipningen. Illusionen er bety- 
deligt mere overbevisende, end 
hvis man i dag havde købt 
rotte-CGI for hele Hollywoods 
pengemaskine. Effekter, jeg kan 
identificere som computergra- 
fik, virker på mig betydeligt 
mere kunstige end de gammel- 
dags latex-kreationer, så jeg 
føler mig ikke røvrendt med 
Rotternes Hævn - det er en 
skrammelfilm, men en under- 
holdende, velfungerende og 
velrealiseret skrammelfilm. And 
I even like the cover. 

Food of the Gods 
DK-titel Rotternes Hævn 

DK-Video: VM / Walther's Video 
/nst; Bert I. Gordon - USA - 1976 
- 84 minutter 

(kassetten siger 88 min., og det 
samme gør flere opslagsværker, 
så der er sikkert tale om NTSC- 
spilletiden) 

Medv. : Marjoe Gortner, Pamela 
Franklin, Ralph Meeker, Ida 
Lupino, Jon Cypher, Belinda 
Bal ask i. 


det er en fornøjelse. Efter diver- 
se meget mørke prints kunne 
jeg rigtigt beundre Caroline 
Munros smukke krop i nogle 
(mildt) erotiske scener med 
Kronos. Printet var uklippet. 

Frankenstein and the 
Monster from Hell benytter 
det amerikanske R-ratede bio- 
grafprint som desværre er klip- 
pet. Det famøse glimt af fæng- 
selsinspektøren med flænset 
strube var forkortet, scenen 
hvor Peter Cushing assisterer en 
operation ved at bruge tænder- 
ne (!) manglede og slutscenen 
hvor de indsatte fanger flår 
monstret i småstykker var kraf- 
tigt nedtonet. Ærgeligt, for fil- 
men præsenteres ligesom 
Kronos i flot widescreen. Det 
værste er, at den kommende RI 
DVD udgivelse efter sigende 
også skal være klippet! 

Mere om Hammer DVD-serien i 
næste nummer. 

I næste nummer af Obskuriøst genfortæller jeg handlingen i The Mysterious Island of Captain 
Nemo ( afsnit for afsnit, rekonstrueret ud fra forskellige video og DVD prints (mens jeg venter på, at Det 
Franske Filminstitut udgiver den komplette tv-serie på DVD senere i år). Andreas Fehrmann som skrev om 
serien i nummer 4 sendte mig lige før jul et eksemplar af Nautilus, medlemsbladet for Jules Verne Club 
Berlin, og det vil naturligvis blive anmeldt. Ovenstående billede er affotograferet af Jesper Moerch fra en 
original fransk biografplakat (som også pryder det franske DVD omslag). Tak til Andreas og Jesper! Se i 
øvrigt min hjemmeside om serien på www.cultmovies.dk/scores/nemo.htm . 

RAGTALEN 

Vi lever i lykkelige tider som kun få før os har gjort ; for vi kan tænke hvad vi vil og frit give udtryk for 
vores meninger, skrev den romerske historiker og embedsmand Tacitus for ca.1900 år siden, i forordet 
til "Historiae", hans tilbageblik (fra sikker afstand) på den blodige borgerkrig år 69. Det var dengang. I 
dag synes hjulet at have drejet hele vejen rundt. Storkrige, etniske udrensninger og andre krænkelser 
af Folkeretten er på dagens avisforsider. I ly af kampen mod terrorismen indføres begrænsninger af 
ytringsfriheden. Politisk korrekthed, selvcensur og newspeak forgifter den offentlige debat. Ikke sært, 
hvis man kan føle sig en anelse paranoid i ny og næ. Men hvis vi nu forlader storpolitikken og vender 
os mod de nære sager af interesse for læserne af dette blad ser det lige så sort ud. Som entusiastisk 
filmsamler måtte jeg føle Folketingets vedtagelse af I nfosoc direktivet den 11. december 2002 som et 
hårdt slag. Kulturministerens forsikringer om, at han på sigt arbejder for at ophæve importbegræns- 
ningerne klinger hult; en minister som modstandsløst har ladet sin politik diktere af benhårde lobbyis- 
ter som Johan Schluter må nødvendigvis fremstå som utroværdig. De gode græd og de onde lo den 
dag. Venstrefløjen som kunne have gjort en forskel svigtede totalt. Jeg blev så forarget over dette, at 
jeg sendte et e-mail til SFs formand Holger K. Nielsen med følgende ordlyd: 

Kære Holger K. Nielsen 

Det er med stor forundring og beklagelse jeg erfarer, at SF ved 
tredjebehandlingen af EU's Infosoc-direktiv undlod at stemme. Vedtagelsen af 
direktivet vil bl.a. få den konsekvens, at kommerciel import af film, musik, 
tegneserier og bøger produceret i lande udenfor EU fra den 22. december i år 
ikke længere er tilladt. Ud over at være dårligt nyt for specialforretninger 
som Fantask og Laserdisken - og naturligvis et groft anslag mod forbrugerens 
rettigheder er direktivet katastrofalt for vores i forvejen kulturelt 
understimulerede lille land. 

At Brian Mikkelsen villigt lod sig bruge af brancheorganisationerne med 
Foreningen af Danske Videogramdistributører i spidsen er selvfølgelig blot 
hvad man kunne forvente fra den kant og at Socialdemokraterne trods 
tidligere løfter om det modsatte svigtede - nå, ja, det er gået tilbage for 
Socialdemokraterne på det sidste. Men når selv Socialistisk Folkeparti går 
Storkapitalens ærinde, hvor er vi så henne? 

Du må forstå, at jeg på den baggrund ser mig ude af stand til at sætte kryds 
ved liste F til næste Folketingsvalg. 

Venlig hilsen 

Henrik Larsen 
Johan Kellers vej 37, 2. tv 
2450 København SV 
info@cultmovies.dk 

Holger svarede selvfølgelig aldrig. 

Julen over lå jeg med stærk forkølelse, så billedserien til højre forestiller ikke redaktøren under indta- 
gelse af nytårscigaren, men er taget på et tidligere tidspunkt (tak til Palle Brahe for serien). Der suges 
med stor nydelse på en ægte Cohibas som Fidel røg dem. Tobaksannoncering er i øvrigt blevet totalfor- 
budt i EU fra 1 .januar i år - men det er så vidt jeg ved endnu ikke strafbart at portrætere en ryger. 
Nuvel, jeg ryger ikke til daglig og selvfølgelig er det usundt - ved vi i grunden ikke det, alle sammen? 
Det er den fanatiske nidkærhed hvormed rygning forfølges - uden dog rent ud at forbydes, af hensyn 
til Statens indtægt på tobaksafgifter som kalder på min hovedrysten. Rent bizart bliver det, når man 
tænker på, at tv-reklamer for øl og spiritus er blevet tilladt herhjemme fra samme skæringsdato som 
tobaksannonceringsforbudets ikræfttrædelse. Så De røgen? 


Obskuriøst nr.5, privat trykt i 40 eksemplarer. Ansvarshavende redaktør og 
Johan Kellers vej 37, 2. tv, 2450 København SV. Billedmateriale: Palle Brahe, 
Moerch. Særlig tak til Ralph Østrup. 

udgiver: Henrik Larsen, 
Henrik Larsen og Jesper 



